F'dan iż-żmien tal-Għid niltaqgħu mat-tislima ta' Ġesù lid-Dixxipli "IL-PAĊI MAGĦKOM". Il-ħbieb ta Ġesù kienu mimlijin bil-biżgħa. Se jarrestawhom u se joqtluhom, lilhom ukoll? Imma dak li sabu meta Ġesù ġie jiltaqa' magħhom kien li l-mewt ma kellha l-ebda setgħa fuqu. Ġesù, imqajjem mill-mewt, isellmilhom: "IL-PAĊI MAGĦKOM!" Li jkunu fil-paċi hi l-ikbar forza li Ġesù seta' jagħti lid-Dixxipli tiegħu. Din il-paċi ta' Kristu, li tiġi mill-Ispirtu s-Santu, nagħtuha lil xulxin fil-Quddiesa. Ngħidu lil ta' madwarna li Ġesù rebaħ fuq il-mewt. Emmen fi Kristu u jkollok il-ħajja. Kitba ta' Joe Galea
Katekeżi għall-familja